**Ministru kabineta noteikumu projekta** **“Grozījumi Ministru kabineta 2015. gada 20. oktobra noteikumos Nr. 601** **“Darbības programmas “Izaugsme un nodarbinātība” Eiropas Sociālā fonda 9.1.4. specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu un jēgpilnu Eiropas Sociālā fonda (turpmāk – ESF) piešķīruma pārvaldību, noteikumu projekts[[1]](#footnote-1) paredz optimizēt atsevišķu 9.1.4.2. pasākuma[[2]](#footnote-2) atbalstāmo darbību īstenošanu, kā arī samazināt 9.1.4.2. pasākuma kopējo attiecināmo finansējumu par 176 556 *euro*. Finansējuma ietaupījumu paredzēts pārdalīt 9.2.2.1. pasākuma[[3]](#footnote-3) projektiem. Noteikumu projekts stāsies spēkā indikatīvi 2020. gada janvārī**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar 2014. gada 3.jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu un ņemot vērā, katiek pārskatītas 9.1.4.2. pasākuma ietvaros īstenotās darbības, t.i., tiek optimizēta atsevišķu atbalstāmo darbību īstenošana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 9.1.4.2. pasākumā tostarp paredzēts izveidot un ieviest asistīvo tehnoloģiju (tehnisko palīglīdzekļu) (turpmāk – AST) apmaiņas sistēmu, nodrošinot izglītības iestādes ar bērniem un jauniešiem no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs, mācību procesā nepieciešamajām AST, tādējādi veicinot viņu iekļaušanos izglītības procesā kopā ar saviem vienaudžiem, kā arī nodrošinot viņu integrāciju sabiedrībā un perspektīvā arī darba tirgū.Šobrīd 9.1.4.2. pasākuma ietvaros SIA Dynamic University un Rīgas Stradiņa universitāte (turpmāk – RSU) ir veikusi situācijas izpēti par esošo situāciju ar tehnisko palīglīdzekļu pieejamību un pielietojumu Latvijas izglītības iestādēs[[4]](#footnote-4) (turpmāk – izpēte). Izpētes rezultāti par AST nodrošinājumu Latvijas vispārējās un profesionālās izglītības iestādēs, kurās mācās izglītojamie ar funkcionēšanas traucējumiem, un izglītojamiem ar funkcionēšanas traucējumiem mācību procesa nodrošināšanai nepieciešamajām AST, kā arī izpētē secinātais par nepieciešamajām pārmaiņām izglītības pakalpojumā, reālas vides pieejamības nodrošināšanas izglītības iestādēs un ciešas un efektīvas starpnozaru sadarbības nepieciešamību, kā arī priekšlikumi AST apmaiņas sistēmas izveidei (t.sk. mācību procesa nodrošināšanai nepieciešamo AST saraksts, prioritāro AST tehniskie parametri un AST prioritāšu noteikšanas metodika, izmantojot AST izvērtēšanas kritērijus, u.c.), būs aktuāli līdz minētās sistēmas ieviešanai un tiks izmantoti turpinot/atsākot sistēmas izveidi un ieviešanu ES fondu 2021. – 2027. gada plānošanas periodā.Izpētē tostarp tika konstatēts, ka izglītības nozarē netiek apkopoti dati par izglītojamo funkcionēšanas spējām AST vajadzību kontekstā. Lai apkopotu minētos datus, ir būtiski apzināt skolas, kurās mācās izglītojamie, kuriem mācību procesā būtu nepieciešamas AST. Taču šobrīd Izglītības un zinātnes ministrija (turpmāk – IZM) ir uzsākusi skolu tīkla sakārtošanu[[5]](#footnote-5), kas apgrūtina šādu datu ieguvi, jo pastāv iespēja, ka vairākas skolas tiks reorganizētas un skolu skaits tiks samazināts, līdz ar to šobrīd nav zināms, kurā skolā pēc skolu tīkla sakārtošanas mācīsies izglītojamais ar AST vajadzību, kuras skolas iesaistīt izstrādātās sistēmas aprobācijas izmēģinājumprojektā un kuras skolas speciālistus apmācīt AST izmantošanai mācību procesā. Labklājības un izglītības nozaru spēkā esošajā tiesiskajā regulējumā pamatotie izpētē iesaistīto ekspertu priekšlikumi paredz AST apmaiņas modeli, iesaistot ASTapmaiņā trīs juridiski un administratīvi neatkarīgus dalībniekus (t.i., VSIA NRC “Vaivari” Tehnisko palīglīdzekļu centrs, Latvijas Neredzīgo biedrība un Latvijas Nedzirdīgo savienība), kā arī izglītības iestādes, Pedagoģiski medicīnisko komisiju[[6]](#footnote-6) (turpmāk – PMK) un funkcionēšanas novērtēšanas laboratoriju[[7]](#footnote-7), kā arī divas nozares ministrijas – Labklājības ministriju (turpmāk – LM) un IZM, nosakot katras iesaistītās puses kompetences. Tāpat izpētē minēts, ka izglītojamā funkcionēšanas ierobežojumus šobrīd identificē PMK, kas darbojas 56 pašvaldībās, un kuras pienākumos ietilpst izglītojamo ar funkcionēšanas traucējumiem psiholoģiski – medicīniskā izvērtēšana, kas ietver izglītojamā speciālo vajadzību izvērtēšanu piemērotākās izglītības programmas un atbalsta pasākumu noteikšanai, bet neietver rekomendācijas mācību procesam nepieciešamo AST izmantošanai.IZM, iepazīstoties ar izpētes rezultātiem un priekšlikumiem AST apmaiņas sistēmas izglītības iestādēm darbības nodrošināšanai, pauda viedokli, ka AST apmaiņas sistēmas izglītības iestādēm izveidē un tās ilgtspējīgas darbības nodrošināšanā ir iekļaujams jaunveidojamais Pedagoģiski psiholoģiskais atbalsta dienests (turpmāk – atbalsta dienests), kura darbības normatīvo regulējumu irizstrādājisPārresoru koordinācijas centrs[[8]](#footnote-8) (turpmāk – PKC).Izveidojot atbalsta dienestu, tiks reformēts PMK tīkls, likvidējot pašvaldību PMK un pārstrukturējot valsts PMK darbu atbalsta dienestā ar reģionālo pārklājuma tīklu – 10 reģionālās struktūrvienības (turpmāk – centri) visā valsts teritorijā. Paredzēts, ka atbalsta dienests pārņems PMK un nodrošinās iekļaujošas un speciālās izglītības īstenošanasuzraudzību. Centros pēc iespējas tuvāk bērnu dzīvesvietai tiktu koncentrēti gan speciālistu sniegtie pakalpojumi, gan konsultatīvais atbalsts vecākiem, pedagogiem un citiem speciālistiem, sākot no psihisko un uzvedības traucējumu konstatēšanas brīža līdz pārdomātas terapijas un rehabilitācijas plāna sastādīšanai un īstenošanai, gan arī, ja nepieciešams, sniedzot izbraukuma pakalpojumus vidē, kur bērns pavada visvairāk laika, proti, izglītības iestādē.Viena no atbalsta dienesta funkcijām varētu būt arī rekomendāciju un konsultatīvā atbalsta sniegšana izglītības iestādēm par bērniem nepieciešamajām AST mācību procesā, tāpat atbalsta dienesta funkcijās varētu būt izglītojamo un izglītības iestāžu vajadzību identificēšana pēc AST, informācijas apmaiņas starp izglītības iestādi un AST apmaiņas fonda koordinēšana, kā arī pedagogu izglītošana u.tml.Ņemot vērā minēto atbalsta dienesta kompetenci, tas ir paredzēts kā būtisks LM sadarbības partneris AST apmaiņas sistēmā, nodrošinot efektīvu un ilgtspējīgu sistēmas darbību. Tādējādi šobrīd nav lietderīgi AST apmaiņas sistēmu veidot, balstoties uz PMK iesaisti, jo tās tuvākajā nākotnē tiks reorganizētas, attiecīgi izstrādātā sistēma būs jāmodificē, veicot būtiskas izmaiņas darbības modelī un izmēģinājumprojekta īstenošanas gaitā.Ņemot vērā ekspertu noteiktos AST apmaiņas sistēmas ilgtspējas nodrošināšanas faktorus (starpnozaru sadarbība, reālas vides pieejamības nodrošināšana izglītības iestādēs, pārmaiņas izglītības pakalpojumā u.c.), IZM viedokli par atbalsta dienesta iesaisti un faktu, ka ar atbalsta dienesta izveidi, tiks reformētas AST apmaiņas fonda modelī iesaistītās PMK, kā arī to, ka IZM ir uzsākusi skolu tīkla sakārtošanu, kas plānota kontekstā ar administratīvi teritoriālo reformu 2021. gadā (kas netiešā veidā ietekmē AST apmaiņas sistēmas izveidi un ieviešanu), šobrīd nav lietderīgi turpināt izstrādāt un ieviest AST apmaiņas sistēmu izglītības iestādēm (t.i., īstenot pārējās pasākumāplānotās atbalstāmās darbības – apraksta izstrādi, iesaistīto speciālistu apmācību un izveidotās sistēmas aprobāciju izmēģinājumprojektā izglītības iestādēs). Tādējādi tiks novērsta reālajai situācijai un plānoto reformu kontekstā neatbilstošas un neefektīvas sistēmas (ietvars, atbildība, funkcijas un finansējums) izveide.Lai izveidotu reālajai situācijai atbilstošu un ilgtspējīgu AST apmaiņas sistēmu, darbības, kas saistītas ar AST apmaiņas sistēmas izveidi, LM sadarbībā ar IZM plāno turpināt/atsākt ES struktūrfondu 2021. – 2027. gada plānošanas periodā (t.i., kad darbību būs uzsācis atbalsta dienests un funkcionēšanas novērtēšanas laboratorija, kā arī būs fiksēts skolu tīkls), izmantojot 9.1.4.2. pasākuma ietvaros veiktās izpētes rezultātus. Jāatzīmē, ka LM jau šobrīd ir paredzējusi izmantot izpētes rezultātus, lai pilnveidotu starpnozaru sadarbību ar IZM un plānotu/nodrošinātu bērnu ar funkcionāliem traucējumiem atbilstošāko AST pieejamību. Tāpat (indikatīvi 2020. gada I ceturksnī) ir ieplānotas tikšanās ar IZM pārstāvjiem par iekļaujošas izglītības nodrošināšanas problemātiku, t.sk. diskutējot par izpētē konstatētajām nepilnībām vides pieejamības izglītības iestādēs nodrošināšanā un starpnozaru sadarbībā. Vienlaikus izpētes rezultāti tiks izmantoti/pārrunāti arī LM un starpministriju (LM, IZM un Veselības ministrija) tikšanās ar bērnu ar funkcionāliem traucējumiem vecākiem laikā, diskutējot par atbilstošākā atbalsta sniegšanu bērnam ar funkcionēšanas traucējumiem un tā ģimenei, t.sk. sociālo pakalpojumu un iekļaujošas izglītības jomā. LM ieskatā, izmantojot izpētes rezultātus, jau šajā ES fondu plānošanas periodā ir jārod risinājumi izpētē konstatētajiem trūkumiem, lai, uzsākot AST apmaiņas sistēmas izveidi ES fondu 2021.-2027.gada plānošanas periodā, netiktu kavēta AST apmaiņas sistēmas apraksta izstrāde un aprobācija izmēģinājumprojektā.LM priekšlikums par AST apmaiņas sistēmas darbību ir iekļauts Nacionālā attīstības plāna 2021.– 2027. gadam rīcības virziena “Stipras ģimenes, veseli un aktīvi cilvēki” uzdevumā “Vienlīdzīgu iespēju radīšana bērniem ar speciālām vajadzībām, stiprinot iekļaujošu izglītību, kā arī sociālo un veselības aprūpes pakalpojumu sniedzēju iesaisti un sadarbības koordināciju, tādējādi uzlabojot bērnu dzīves kvalitāti un pāreju uz pieaugušo dzīvi”[[9]](#footnote-9), paredzot sadarbību ar IZM un atbalsta dienestu pasākuma īstenošanā, kā arī plānojot 2 milj. *euro* pasākuma īstenošanai. Savukārt piezīmēs par pasākuma īstenošanu LM ir norādījusi, ka AST apmaiņas sistēmas izglītības iestādēm satura izstrādē izmantojami SIA “Dynamic University” un RSU situācijas izpētes par esošo situāciju ar tehnisko palīglīdzekļu pieejamību un pielietojumu Latvijas izglītības iestādēs rezultāti.Ņemot vērā minēto, noteikumu projekts paredz:1. **precizēt 9.1.4.2. pasākuma mērķi un atsevišķas atbalstāmās darbības un to īstenošanas nosacījumus,** paredzot, ka pasākuma ietvaros tiek izveidota un ieviesta funkcionēšanas novērtēšanas sistēma un veikta izpēte par Latvijas izglītības iestādēs pieejamajām AST un to pielietojumu mācību procesā *(noteikumu projekta 3., 5. un 6. punkts)*;
2. **precizēt 9.1.4.2. pasākuma izmaksas.**

9.1.4.2. pasākumā tiek saglabātas esošās izmaksu pozīcijas, attiecīgi noteikumu projekts paredz precizēt, ka tajās nav iekļautas izmaksas, kas saistītas ar AST apmaiņas sistēmas turpmāko izveidi (*noteikumu projekta 7., 8. un 9. punkts*);1. **samazināt 9.1.4.2. pasākuma kopējo pieejamo finansējumu** (no 1 323 271 *euro* uz 1 146 716 *euro*), t.sk. ESF finansējumu un valsts budžeta finansējumu. Finansējuma ietaupījums 176 556 *euro* apmērā radies, jo netiks turpināta AST apmaiņas sistēmas ieviešana *(noteikumu projekta 4. punkts).* Nesakritība 1 *euro* apmērā 9.1.4.2. paskuma kopējā pieejamā finansējuma un samazināmā finansējuma apmērā ir izveidojusies, jo par 1 *euro* tika palielināts 9.1.4.2. pasākuma valsts budžeta finansējums (attiecīgi arī pasākuma kopējais pieejamais finansējums). Izmaiņas finanšu avotu plānojumā veiktas, lai nodrošinātu korektu finanšu avotu (t.i., ESF finansējuma un valsts budžeta finansējuma) procentuālo sadalījumu, un tās neietekmē 9.1.4.2. pasākuma samazināmā finansējuma apmēru.

Atbilstoši LM kā ES fondu atbildīgās iestādes priekšlikumam par nozares specifisko atbalsta mērķu snieguma rezerves finansējuma un identificēto finansējuma ietaupījumu pārdalēm[[10]](#footnote-10), minēto finansējumu ir paredzēts novirzīt 9.2.2.1. pasākuma projektiem[[11]](#footnote-11);1. **citu tehnisku un redakcionālu precizējumu veikšanu.**

Ņemot vērā, ka tiek precizēts 9.1.4.2. pasākuma mērķis, tehniski tiek precizēts 9.1.4.2. pasākuma nosaukums (*noteikumu projekta 1. punkts*). Attiecīgi tehniski tiek precizēts arī MK noteikumu Nr. 601 1.1., 27.4., 27.5., 39.3., 39.8., 39.9. apakšpunkts un 33. un 41. punkts (*noteikumu projekta 2., 12., 14., 16., 17., 18. un 19. punkts*). Savukārt MK noteikumu Nr. 601 27.6. apakšpunkts un 34., 35., 36. un 38. punkts tiek svītroti (*noteikumu projekta 13. un 15. punkts*).Ņemot vērā, ka tiek precizēts 9.3.1.2. pasākuma (kas tiek īstenots sinerģijā ar 9.1.4.2. pasākumu) nosaukums, tehniski tiek precizēts arī MK noteikumu Nr. 601 27.2. apakšpunkts (*noteikumu projekta 11.punkts*).AST apmaiņas sistēmas tvēruma sašaurināšana neietekmēs 9.1.4.2. pasākuma mērķa sasniegšanu, jo funkcionēšanas novērtēšanas sistēmas (laboratorijas) izveide un ieviešana tiks īstenotā sākotnēji plānotajā apmērā. Funkcionēšanas novērtēšanas laboratorijā ar progresīvām un pasaulē atzītām funkcionēšanas traucējumu novērtēšanas metodēm, ierīcēm un instrumentiem tiks novērtēts personas funkcionēšanas traucējumu apmērs un speciālisti rekomendēs konkrētai personai piemērotāko tehnisko palīglīdzekli. Tādējādi personai piešķirot un personai ikdienā pielietojot sev atbilstošāko tehnisko palīglīdzekli, tā sekmīgāk iesaistīsies izglītībā, darba tirgū un sabiedriskajās aktivitātēs. Papildus jāatzīmē, ka MK noteikumos Nr. 601 un 9.1.4.2. rādītāju pasē noteiktais rādītājs, kas apliecina pasākuma iznākuma un rezultāta sasniegšanu, proti, atbalstu saņēmušo nelabvēlīgā situācijā esošo iedzīvotāju skaits (dalībnieki) –3000, paliek nemainīgs un tas ir saistīts ar funkcionēšanas novērtēšanas sistēmas (laboratorijas) darbu, t.i., funkcionēšanas traucējumu novērtēšanu, līdz ar to noteikumu projektā paredzētās izmaiņas neietekmē pasākuma ietvaros atbalstu saņēmušo personu (bērnu un pilngadīgu personu) loku. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | VSIA NRC “Vaivari” kā finansējuma saņēmējs (turpmāk – NRC “Vaivari”) ir informēts par atsevišķu 9.1.4.2. pasākuma atbalstāmo darbību optimizēšanu, kā arī iesniedzis aprēķinu kopējā pieejamā finansējuma ietaupījuma apmēram.LM ir sagatavojusi un 2019. gada 25. oktobrī iesniegusi ES fondu vadošajā iestādē (Finanšu ministrijā) priekšlikumus grozījumiem Darbības programmā “Izaugsme un nodarbinātība” (turpmāk – DP) saistībā ar 9.1.4.2. pasākuma atbalstāmo darbību precizēšanu.Situācijā, ja DP grozījumu saskaņošanas laikā konsultāciju rezultātā ar Eiropas Komisiju (turpmāk – EK) tiks secināts, ka EK neatbalsta plānoto 9.1.4. specifiskā atbalsta mērķa (turpmāk – SAM) indikatīvo atbalstāmo darbību precizēšanu, LM iesniegs MK informatīvo ziņojumu ar risinājumu turpmākai AST apmaiņas sistēmas izveidei un ieviešanai.9.1.4.2. pasākuma finansējums atbilst 109 intervences kategorijas kodam “Aktīva iekļaušana, tostarp lai veicinātu vienlīdzīgas iespējas un aktīvu līdzdalību un uzlabotu nodarbināmību”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;2. bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
|  |  | **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020. gads** | **Turpmākie trīs gadi (*euro*)** |
| **2021.** | **2022.** | **2023.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **saskaņā ar vidēja termiņa budžeta ietvaru** | **izmaiņas, salīdzinot ar vidēja termiņa budžeta ietvaru 2021. gadam** | **saskaņā ar vidēja termiņa budžeta ietvaru** | **izmaiņas, salīdzinot ar vidēja termiņa budžeta ietvaru 2022. gadam** | **izmaiņas, salīdzinot ar vidēja termiņa budžeta ietvaru 2022. gadam** |
| **1** | **2** | **3** | **4** | **5** | **6** | **7** | **8** |
| **1. Budžeta ieņēmumi:** | 246 376 | -1 434 | 203 691 | -9 872 | 173 376 | -28 141 | -173 376 |
| **2. Budžeta izdevumi:** | 289 854 | -1 687 | 239 637 | -11 615 | 203 973 | -33 108 | -203 973 |
| **3. Finansiālā ietekme:** | -43 478 | 253 | -35 946 | 1 743 | -30 597 | 4 967 | 30 597 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** |  |  |  |  |  |  |  |
| **5. Precizēta finansiālā ietekme:** |  |  |  |  |  |  |  |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** | Saskaņā ar MK noteikumiem Nr. 601, šobrīd 9.1.4.2. pasākumam pieejamais maksimālais kopējais attiecināmais finansējums ir 1 323 271 *euro*, tai skaitā ESF finansējums 1 124 780 *euro* un valsts budžeta finansējums 198 491 *euro*. Noteikumu projekts paredz samazināt 9.1.4.2. pasākumam pieejamo kopējo attiecināmo finansējumu par 176 556 *euro.* Līdz ar to pēc noteikumu projekta spēkā stāšanās dienas 9.1.4.2. pasākuma ietvaros projektam pieejamais maksimālais finansējums būs 1 146 716 *euro*, tai skaitā ESF finansējums – 974 708 *euro* un valsts budžeta finansējums – 172 008 *euro (skaidrojumu par nesakritību 1 euro apmērā 9.1.4.2. paskuma kopējā pieejamā finansējuma un samazināmā finansējuma apmērā skat. anotācijas 5. lpp. pie 3. punkta).*Finansējuma saņēmējs projekta iesniegumā kopējo attiecināmo finansējumu plāno ne vairāk kā 1 323 253 *euro* apmērā, tai skaitā ESF finansējumu 1 124 765 *euro* un valsts budžeta finansējumu 198 488*euro*, ņemot vērā, ka projekta kopējais finansējums ir samazināts par 18.42 *euro*, t.i., neatbilstoši veikto izmaksu apmērā.Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.**2016. gadā** kopējais faktiskais investētais finansējums (atbilstoši Valsts kases izdrukai) 22 394 *euro*, tai skaitā ESF finansējums 19 035 *euro* un valsts budžeta finansējums 3 359 *euro*;**2017. gadā** kopējais faktiskais investētais finansējums (atbilstoši Valsts kases izdrukai) 78 582 *euro,* tai skaitā ESF finansējums66 795 *euro* un valsts budžetafinansējums 11 787 *euro.* **2018. gadā** faktiskais investētais finansējums (atbilstoši Valsts kases izdrukai) 205 582*euro*, tai skaitā ESF finansējums 174 744 *euro* un valsts budžeta finansējums 30 838 *euro* (atbilstoši 9.1.4.2. pasākuma projekta iesnieguma finansēšanas plānā norādītājam 273 569 *euro,* tai skaitā ESF finansējums232 534 *euro* un valsts budžeta finansējums41 035 *euro,* finansējums tiks precizēts ar kārtējiem projekta grozījumiem)*.* **2019. gadā** projektam valsts budžeta ilgtermiņa saistībās apstiprinātais finansējums 215 244 *euro*, tai skaitā ESF finansējums 182 957 *euro* un valsts budžeta finansējums 32 287 *euro*;**2020. gadā** projektam valsts budžeta ilgtermiņa saistībās apstiprinātais finansējums 289 854 *euro*, tai skaitā ESF finansējums 246 376 *euro* un valsts budžeta finansējums 43 478 *euro*;**2021. gadā** projektam valsts budžeta ilgtermiņa saistībās apstiprinātais finansējums 239 637 *euro*, tai skaitā ESF finansējums 203 691 *euro* un valsts budžeta finansējums 35 946 *euro*;**2022. gadā** projektam valsts budžeta ilgtermiņa saistībās apstiprinātais finansējums 203 973 *euro*, tai skaitā ESF finansējums 173 376 *euro* un valsts budžeta finansējums 30 597 *euro*;Pēc noteikumu projekta stāšanās spēkā 9.1.4.2. pasākuma projekta finansējums plānots indikatīvi:**2019. gadā** 85 117 *euro*, tai skaitā ESF finansējums 72 349 *euro* un valsts budžeta finansējums 12 768 *euro*;**2020. gadā** 288 167 *euro*, tai skaitā ESF finansējums 244 942 *euro* un valsts budžeta finansējums 43 225 *euro*;**2021. gadā** 228 022 *euro*, tai skaitā ESF finansējums 193 819 *euro* un valsts budžeta finansējums 34 203 *euro*;**2022. gadā** 238 852 *euro*, tai skaitā ESF finansējums 203 024 *euro* un valsts budžeta finansējums 35 828 *euro*.2019. – 2022. gada 9.1.4.2. pasākuma projekta finansējums tiek samazināts par 176 556 *euro* (valsts budžeta ilgtermiņa saistības tiks precizētas pēc noteikumu projekta spēkā stāšanās un 9.1.4.2. pasākuma projekta grozījumu apstiprināšanas). |
| **7. Amata vietu skaita izmaiņas** | Nav. |
| **8. Cita informācija** | Plānotais finansējuma sadalījums pa gadiem pēc noteikumu projekta spēkā stāšanās norādīts indikatīvi un var tikt precizēts.9.1.4.2. pasākuma projektam finansējums tiek plānots Finanšu ministrijas apakšprogrammā 63.07.00 “Eiropas Sociālā fonda (ESF) avansa maksājumi un atmaksas finansējuma saņēmējiem (2014-2020)”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projektu nepieciešams izskatīt vienlaikus vai pirms LM izstrādātā noteikumu projekta “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” Eiropas Reģionālās attīstības fonda 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi” (izsludināti valsts sekretāru sanāksmē (turpmāk – VSS) 2019. gada 10. oktobrī).Ņemot vērā, ka 9.1.4.2. pasākuma finansējuma ietaupījums tiek pārdalīts 9.2.2.1. pasākuma projektiem, nepieciešams veikt grozījumus MK 2015. gada 16. jūnija noteikumos Nr. 313 “Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi” (turpmāk **–** MK noteikumi Nr. 313), attiecīgi palielinot pasākumam pieejamo kopējo finansējumu (plānots izsludināt VSS indikatīvi 2020. gada I ceturksnī).Pēc noteikumu projekta spēkā stāšanās 9.1.4.2. pasākuma finansējuma saņēmējs – NRC “Vaivari” divu nedēļu laikā (indikatīvi 2020. gada janvārī) sagatavos un iesniegs sadarbības iestādē projekta Nr. 9.1.4.2/16/I/001 “VSIA NRC „Vaivari” funkcionēšanas novērtēšanas un asistīvo tehnoloģiju apmaiņas sistēmas izveide un ieviešana” (turpmāk – projekts) grozījumus atbilstoši aktuālajai MK noteikumu Nr. 601 redakcijai, tai skaitā svītrojot darbības, kas saistītas ar AST sistēmas turpmāko izveidi un pārplānojot finansējumu atbilstoši 9.1.4.2. pasākuma kopējā pieejamā finansējuma samazinājumam (attiecīgi atbrīvojot pārdalāmo finansējumu 9.2.2.1. pasākuma projektiem).Papildus LM, izpildot MK 2019. gada 11. oktobra sēdē (protokols Nr. 47 3.§, 9.2. apakšpunkts) doto uzdevumu, nodrošinās, ka 9.2.2.1. pasākuma finansējuma saņēmēji (plānošanas reģioni) uzņemas papildu līgumsaistības pēc tam, kad ir stājušies spēkā 9.1.4.2. pasākuma projekta vienošanās grozījumi, kas paredz kopējā finansējuma samazināšanu par 176 556 *euro* un ir stājušies spēkā attiecīgie MK noteikumu Nr. 313 grozījumi, kas paredz papildu finansējumu 9.2.2.1. pasākuma projektos. Ņemot vērā minēto, MK noteikumu Nr. 313 grozījumu projekts tiks virzīts izskatīšanai MK sēdē indikatīvi 2020. gada I ceturksnī, attiecīgi pēc noteikumu projekta izskatīšanas MK.Savukārt 9.2.2.1. pasākuma projektu vienošanās grozījumi tiks iesniegti apstiprināšanai CFLA indikatīvi 2020. gada I ceturksnī, atļaujot plānošanas reģioniem kā finansējuma saņēmējiem 9.2.2.1. pasākuma projektos uzņemties papildu saistības pēc noteikumu projekta un MK noteikumu Nr. 313 spēkā stāšanās un 9.1.4.2. pasākuma projektavienošanās grozījumu apstiprināšanas. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas izsludināšanai VSS ievietots LM tīmekļa vietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2019. gada 13.septembra līdz 2019. gada 27. septembrim sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai VSS (tai skaitā līdz 2019. gada 27. septembrim) par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – NRC “Vaivari”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministre Ramona Petraviča

Sāre, 67021652

Egita.Sāre@lm.gov.lv

Pielikums

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019.ar vēstuli Nr. 38-3-01/1190 un papildu virzītās izmaiņas, aktualizēts uz 08.01.2020.)

|  |  |  |  |
| --- | --- | --- | --- |
| **SAM/ pasākuma** |  | **Ierosinātā finanšu pārdale (+/-), *euro*** | **MKN pieejamais finansējums pēc pārdalēm, *euro*** |
| **Nr.** | **nosaukums** | **MKN (*datums, Nr.*)** | **šobrīd MKN pieejamais finansējums (*ar snieguma rezervi*), *euro*** | **kopā** | **tai skaitā pa avotiem:** |
| **ietaupījums** | **Neatbilstības\*** | **privātais līdzfinansējums** | **snieguma rezerve** |
| 711 | B/d apmācība, NVA\*\* | 23.12.2014., Nr. 836 | 98 188 063 | 6 704 607 | 0 | -12 656 | 224 754 | 6 492 509 | 98 186 876 |
| 7121 | EURES, NVA | 17.03.2015., Nr. 130 | 591 250 | 225 941 | 0 | 12 656 | 0 | 213 285 | 817 191 |
| 7122 | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 0 | 1 400 770 |
| 7211 | JG 1.kārta, NVA\*\* | 28.04.2015., Nr. 207 | 33 977 163 | 2 637 350 | -670 757 | -20 417 | 3 328 525 | 0 | 36 614 514 |
| 7212 | JG 2.kārta, VIAA\*\* | 36 184 219 | 691 174 | 670 757 | 20 417 | 0 | 0 | 36 875 394 |
| 7213 | JG 3.kārta, NVA | Nav | 1 498 882 | -1 498 882 | 0 | 0 | 0 | -1 498 882 | 0 |
| 731 | Darba drošība, VDI\*\* | 01.03.2016., Nr. 127 | 12 643 472 | -3 552 056 | -3 552 056 | 0 | 0 | 0 | 9 091 416 |
| 732 | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 0 | 10 596 211 |
| **7.PV kopā** | 195 080 030 | -1 497 659 | -3 552 056 | 0 | 3 553 279 | -1 498 882 | 193 582 372 |
| 9111 | Subsidētā nodarbinātība, NVA\*\*\* | 23.12.2014., Nr. 835 | 41 309 740 | 19 435 321 | 8 566 244 |  -3 967 | 9 477 718 | 1 395 326 | 59 349 735 |
| 9112 | Ilgstošo b/d atbalsta projekts, NVA\*\*\* | 11.08.2015., Nr. 468 | 27 939 197 | -11 900 135 | -11 897 880 | -2 255 | 0 | 0 | 16 039 062 |
| 9113 | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | 0 | -5 000 000 | 14 920 206 |
| 9141 | Profesionālā rehabilitācija, SIVA | 30.06.2015., Nr. 352 | 1 252 128 | 499 975 | 499 999 | -24 | 0 | 0 | 1 752 103 |
| 9142 | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 0 | 1 146 716 |
| 9143 | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 0 | 318 054 |
| 9144 | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 0 | 6 463 045 |
| 9211 | Sociālais darbs, LM | 14.04.2015., Nr. 193 | 8 466 256 | 987 962 | 956 581 | 31 381 | 0 | 0 | 9 454 218 |
| 9212 | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 0 | 1 079 297 |
| 9213 | Atbalsts bērniem, VBTAI | 06.10.2015., Nr. 575 | 2 408 097 | -60 513 | -40 666 | -19 847 | 0 | 0 | 2 347 584 |
| 9221 | ESF DI, plānošanas reģioni | 16.06.2015., Nr. 313 | 42 242 298 | 11 163 991 | 2 442 260 | -4 607 | 0 | 8 726 338 | 49 679 951 |
| 9222 | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 0 | 4 727 073 |
| 9223 | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 0 | 4 966 963 |
| **ESF 9.PV kopā** | 162 766 288 | 9 477 718 | 0 | 0 | 9 477 718 | 0 | 172 244 007 |
| 9311 | ERAF DI, pašvaldības\*\* | 20.12.2016., Nr. 871 | 44 441 978 | 13 343 106 | 8 884 793 | 0 | 0 | 4 458 313 | 54 825 653 |
| 9312 | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 0 | 2 486 091 |
| **ERAF 9.PV kopā** | 48 519 053 | 8 792 691 | 7 293 809 | 0 | 0 | 1 498 882 | 57 311 744 |
| **LM 7.PV+ 9.PV kopā** | **406 365 371** | **16 772 750** | **3 741 753** | **0** | **13 030 997** | **0** | **423 138 123** |
|  | \* t.sk., soda naudas\*\*Ietverta t.sk. informācija par papildu finansējuma pārdali 9311:1. atbilstoši Finanšu ministrijas informatīvajam ziņojumam par Eiropas Savienības fondu snieguma rezerves un Eiropas Savienības fondu finansējuma atlikumu tālāku izmantošanu no VARAM 511 “Novērst plūdu un krasta erozijas risku apdraudējumu pilsētu teritorijās” (3 369 202 *euro*) un 5411 “Antropogēno slodzi mazinošas infrastruktūras izbūve un rekonstrukcija Natura 2000 teritorijās” (372 551 *euro*);2. no 731 ietaupījuma (valsts budžeta finansējuma daļa) un no 711, 7211 un 7212 valsts budžeta, kas atbrīvots palielinot privāto līdzfinansējumu 711 un 7211 ietvaros. Lai nodrošinātu 711, 7211 un 7212 publisko finansējumu iepriekš plānotajā apmērā, minētajiem specifiskajiem atbalsta mērķiem/pasākumiem pārdalīts 731 ietaupījums (Eiropas Sociālā fonda daļa).\*\*\* Ietverta t.sk. informācija par valsts budžeta pārdali Veselības ministrijas pārziņas specifiskajiem atbalsta mērķiem/pasākumiem, kas atbrīvots palielinot privāto līdzfinansējumu 9111. Lai nodrošinātu 9111 un 9112 publisko finansējumu iepriekš plānotajā apmērā, minētajiem specifiskajiem atbalsta mērķiem/pasākumiem pārdalīts finansējums no Veselības ministrijas pārziņas specifiskajiem atbalsta mērķiem/pasākumiem (Eiropas Sociālā fonda daļa). |

1. Ministru kabineta noteikumu projekts “Grozījumi Ministru kabineta 2015. gada 20. oktobra noteikumos Nr. 601 “Darbības programmas “Izaugsme un nodarbinātība” Eiropas Sociālā fonda 9.1.4. specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” īstenošanas noteikumi” (turpmāk – noteikumu projekts) [↑](#footnote-ref-1)
2. Darbības programmas “Izaugsme un nodarbinātība” Eiropas Sociālā fonda 9.1.4. specifiskā atbalsta mērķa “Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākums “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” (turpmāk – 9.1.4.2. pasākums) [↑](#footnote-ref-2)
3. Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” [↑](#footnote-ref-3)
4. 2019. gada 25. marta 9.1.4.2 un 9.3.1.2. pasākuma uzraudzības padomes sēdē apstiprināti “Situācijas izpēte par esošo situāciju ar tehnisko palīglīdzekļu pieejamību un pielietojumu Latvijas izglītības iestādēs” rezultāti [↑](#footnote-ref-4)
5. Izglītības un zinātnes ministrijas informatīvais ziņojums “Par skolu tīkla sakārtošanu” pieejams šeit: <http://tap.mk.gov.lv/lv/mk/tap/?pid=40473011&mode=mk&date=2019-05-14> [↑](#footnote-ref-5)
6. Latvijā darbojas 56 pašvaldību un valsts pedagoģiski medicīniskās komisijas, to funkcijas, tiesības un pienākumus nosaka MK 16.10.2012. noteikumi Nr. 709 “Noteikumi par pedagoģisko medicīniskajām komisijām”- <https://likumi.lv/doc.php?id=252162> [↑](#footnote-ref-6)
7. Tiek izveidota 9.1.4.2. SAM pasākuma un 9.3.1.2. SAM pasākuma ietvaros [↑](#footnote-ref-7)
8. PKC konceptuālais ziņojums “Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai” (konceptuālais ziņojums) pieejams šeit: <http://tap.mk.gov.lv/lv/mk/tap/?pid=40476836&mode=mk&date=2019-09-03> (izskatīts 03.09.2019. MK sēdē) [↑](#footnote-ref-8)
9. Latvijas Nacionālais attīstības plāns 2021.-2027.gadam. pirmā redakcija publiskai apspriešanai, pieejams šeit: <https://www.pkc.gov.lv/lv/nap2027-pirmas-redakcijas-publiska-apspriesana/nap2027-1-redakcija> [↑](#footnote-ref-9)
10. LM 2019. gada 28. jūnija vēstule Nr.38.3-01/1190 “Par MK 23.04.2019. sēdes protokola Nr.21 (23.§, 6.p.) izpildi un par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014.-2020.gada plānošanas perioda īstenošanā” Finanšu ministrijai [↑](#footnote-ref-10)
11. 9.2.2.1. pasākuma projekti: Nr. 9.2.2.1/15/I/001 “Atver sirdi Zemgalē”, Nr. 9.2.2.1/15/I/002 “Deinstitucionalizācija un sociālie pakalpojumi personām ar invaliditāti un bērniem”, Nr. 9.2.2.1/15/I/003 “Vidzeme iekļauj”, Nr. 9.2.2.1/15/I/004 “Kurzeme visiem” un Nr. 9.2.2.1/15/I/005 “Deinstitucionalizācijas pasākumu īstenošana Latgales reģionā” [↑](#footnote-ref-11)